As ek kyk hoeveel addisionele buiteligte hier in die kamp snags brand, dit lyk soos 'n dorp, kan die gebruik nie so min wees as wat ons graag wil glo nie.
Ek vermoed mense is oor die algemeen bang. Nou slaap hy lekker met sy lig aan wat bydra om my wa lig te maak binne en ek moet wakker lê en nog vir sy elektrisiteit betaal ook.
Die meter moet daadwerklik gebruik word om krag en dan gevolglik tariewe te bespaar. As dit gebruik word om addisionele winste genereer sal net tyd vertel of dit werk in 'n oord.
Dis soos jy sê Geert. My wa het 'n Aircon in maar ons gebruik dit nie. Nou moet ek maar die ekstra geldtjie opdok want hou beheer die oord eienaar dit anders as ek sê ek gebruik hom nie.
Ek is 'n voorstander van die prepaid meters selfs vir kamp. Maar dan moet dit gebruik word ter bevordering van besparing. Nie verrykking nie.
Wanneer jy as kampeerder op die staanplek in trek word die meter op daai staanplek se lesing neergeskryf. Met jou vertrek word dit weer gedoen en die kostes word van die deposito verhaal en die res gee ek terug.
Wat nou van die nuwe kampeerder hoe verduidelik jy vir hom hy moet nou betaal vir "credits" wat reeds op die meter is. En en en en................
Die is vir my 'n voorbeeld dat meters kan verseker werk by kamp omgewing. Dit moet net reg gebruik word en ja dit het nou 'n ekstra logistieke las van meterlesings maar soos die tyd gaan raak dit 'n gewoonte en oord bestuur sal maklike metodes kry om dit te bestuur.
So bespaar ons die land se krag en geld in jou sak. Sou 'n ou besluit sy Aircon is aan van hy daar aan kom tot hy ry is dit sy sak wat geraak word nie die ou wat kamp sonder enige krag nie.
Ja die Tarief per watt of Kw sal effe hoër wees om te kompenseer vir die ligte in die ablusie en langs die paaie. Maar dit behoort merkwaardig klein te wees.
Daar is 'n nuwe oord buite Bela-Bela met die naam Shammah, en die het blykbaar 'n meter op elke staanplek.
Ons moet versigtig wees dat ons nie begin om goedkoper tariewe te eis en dan sodoende die parke wat daar vir ons gerief is te ondermyn nie. Parke is 'n besigheid soos enige ander wat moet oorleef deur die jaar anders gaan hy nie volhoubaar kan opereer nie.
Ek dink, behalwe die verhaling van die koste van die installasies, gaan die administrasie van die meters die kampkoste heelwat opjaag. Iemand sal moet rondhardloop om meters te gaan lees, dit gaan vertragings by vertrek veroorsaak en kampeerders kwaad maak. Ek is ten gunste van besparing maar ek dink nie hierdie gaan werk nie. Ons, dit is ek en my vrou, mors geen krag as ons kamp nie en 'n meter op ons perseel gaan dus geen verskil aan ons verbruik maak nie. Mense in 'n kamp wat heelnag 'n buitelig aanhou, is selfsugtige bliksems wat aangespreek behoort te word, en ek weet nie of die koste van hulle ligte enige verskil gaan maak nie. Hoewel ons werklik net gebruik wat nodig is, het ek nie beswaar om, soos tans seker die geval is, 'n gemiddelde koste te betaal wat waarskynlik hoër is as ons verbruik nie. Enige installasie het ook onderhoud nodig en dit gaan dus 'n aanhoudende uitgawe en kopseer vir die kampbestuur wees. Dit sou goed werk vir langstaan-kampeerders soos die Swaeltjies, maar dis sekerlik nie prakties om slegs sommige staanplekke toe te rus nie, tensy daar 'n spesiale deel vir langstaners is. Dit het weer sy eie probleme as dit soos 'n permanente kamp begin voel, waar vakansiekampeerders nie wil wees nie.
So ek sien dit dan dat almal kan teen 'n redelike goedkoop tarief kamp as jy glad nie of net bietjie krag gebruik. En die ou wat alles wat oop en toemaak by sy kamp op 220V sit, kan dan so maak hy as enkel hoë verbruiker betaal dan duur tariewe.
Die prepaid meters is seker 'n aansienlike bedrag. Die gewone meter wat net krag op 'n punt meet is goedkoper. Maar ja hulle kostes gaan verseker van die kampeerder verhaal word.
Klink na 'n redelike uitgawe maar as mens die inset kostes versprei oor 'n seker tydperk of die installsies versprei oor 'n jaar of wat is dit haal baar.
Net as voorbeeld het ons so jaar of wat terug hier op die forum gemoan en groan oor toe reeds hoër tariewe veral aan die Natal se kus. Daar was selfs 'n artikel in een van die kamp tydskrifte oor dit.
Tenspyte van die kla en 'n artikel is die uitgangspunt van die kampeerders wat nie op ons forum is nie. As jy nie die staanplek vat nie vat ek hom. Met die gevolg, as die oord vol is, is die tarief mos nog OK.
Ek self sal by 'n oord met meters vir krag kamp. Solank die gewone kamp tarief dan so verminder is want die krag word mos nie dan saam met die tarief verhaal nie. As ek dan baie krag gebruik moet ek maar opdok.
Tugela Mouth Karavaan park het ook 'n meter by elke staanplek. Ek het vooruit bespreek toe sit hulle R 10.00 per nag vir elektrieseteit by die rekening. Het hulle laat weet ons vat die lesing met aankoms en vertrek en betaal wat ons gebruik het teen die huidige Eskom tarief.
Interesant Hennie. Laat weet ons hoe dit afgeloop het na die tyd....of hulle sê jy moes nog inbetaal of gedeeltelike terugbetaling gedoen het. Baie van die kusoorde vertrek die mense in die vroeë oggend ure....3am. Wonder wat is die planne vir dit.....glo nie oord bestuur is lus om op te staan vir admin daai tyd van oggend nie. Hulle sal ook ongebruikte kragbokse gesluit moet hou
Ek dink die logistieke aspekte van meters sal sulke veranderings so onprakties maak dat dit nie algemene byval sal vind nie en waar dit ingestel word, waarskynlik weer verwyder sal word. Ek glo nie kampeerders kla baie oor die tariewe wat hulle nou betaal nie en oord-eienaars sal nie lus hê virdie klomp administrasie nie. Ek voorspel dus dat ons nie juis sulke verandedrings by veel kampe gaan sien nie.
Ons gaan een van die dae langer tyd spandeer op nonsens soos krag kostes ens op 'n naweek as wat jy werklik gaan kamp en die naweek geniet... Alles net oor suinigheid op die ou einde...